ජල ගැලීම්වලින් හානියට පත් ත්‍රිකුණාමලයේ ප්‍රධාන වැව් හය – අමුණු දෙක හා ගංවතුර ආරක්‍ෂණ වේලි ලබන කන්නය ආරම්භ වීමට පෙර ප්‍රතිසංස්කරණය කරන බව ත්‍රිකුණාමල කලාප වාරිමාර්ග අධ්‍යක්‍ෂ එච්. එම්. ජුනයිඩ් මහතා පැවැසීය.දැනට දල වශයෙන් සිදු කළ ඇස්තමේන්තුව අනුව මේවා පිළිසකර කිරීමට රුපියල් දසලක්‍ෂ 3500 ක වියදමක් දැරීමට සිදුවී ඇතැයි කී වාරිමාර්ග අධ්‍යක්‍ෂවරයා ජලය බැස ගිය පසු හානියේ ස්වභාවයක් දෙස බැලීමේ දී හානිය මීට වඩා වැඩිවිය හැකි බව කීහ.ලබන කන්නයට පෙර මෙම ප්‍රතිසංස්කරණ නිම කිරීමට නොහැකි වූවත් වගා කටයුතු සඳහා අවශ්‍ය ජලය ලබා දීමට හැකිවන අයුරින් ඉලක්ක කර මෙම ප්‍රතිසංස්කරණ සිදු කරනු ලැබේ.මෙවර ගංවතුරින් වැව්වල බැමි කැඩී හා පුපුරා යෑම්, වැඩි වතුර පිට කිරීම සඳහා කැඩූ පිටවාන් දොරටු අලුත්වැඩියා කළ යුතුවේ.